Line Barfod (EL), 2005-04-06:
Der er ikke nogen, der ikke gerne vil kvalificere.
Det, der undrer lidt, er jo, at læreplanerne skal fastsættes af ministeren og er så detaljerede.
Jeg er godt klar over, at man har taget det ud, hvor der i første omgang stod, at man skulle lege med ler, helt nede på det detailniveau er man ikke mere, men næsten.
Men når man så gerne vil kvalificere, forstår jeg ikke helt, hvorfor man ikke vil fastsætte nogle klare regler for, hvad det er for nogle fysiske rammer, vores børn skal leve under.
Vi har jo arbejdsmiljøregler for de ansatte, hvorfor skal vi så ikke også have nogle ordentlige regler for vores børn?
Det var det ene.
I forslaget om profitbørnehaver, som vi også behandler i øjeblikket, står der, at det kan føre til, at man lukker institutioner i landdistrikterne osv.
Jeg mener faktisk, at der er nogle meget brede rammer i læreplanerne for, hvordan man skal arbejde i forbindelse med dagpasningen.
Så jeg synes ikke, det er korrekt, hvad der bliver sagt.
Derudover mener jeg sådan set, at jeg jo allerede har besvaret fru Line Barfods spørgsmål.
Vi mener simpelt hen, at det er sådan, at man i de enkelte kommuner er i stand til at træffe nogle kvalificerede beslutninger omkring de fysiske rammer, og det vil man også være i den omlægningsfase, som fru Line Barfod peger på.
Der vil man udmærket være i stand til at fastlægge disse fysiske rammer, sådan at tingene foregår på en betryggende måde.
Der tror jeg at nærdemokratiet vil fungere godt, ligesom nærdemokratiet fungerer godt, når det gælder om at udfylde de rammer for læreplaner, som vi har lagt frem.
Det er jo lidt svært, når ministeren overhovedet ikke vil løfte sløret for, hvad de 2 mia. kr. til forbedring af børns og familiers forhold skal bruges til, men jeg kan forstå, at der skal nedsættes en arbejdsgruppe med Finansministeriet osv.
Jeg håber, at vi på et eller andet tidspunkt ser et resultat, men jeg kunne godt tænke mig, hvis der kunne komme et eller andet bud fra ministeren på, hvad ministeren ønsker, der skal ske i retning af forbedringer på daginstitutionsområdet.
Ministeren siger, at staten ikke skal blande sig og fastlægge serviceniveauet.
Nu er det jo ikke et forslag, der vil fastlægge serviceniveauet, det handler bare om minimumsrettigheder til børn, men jeg forstår ikke ministerens holdning.
Når man for nylig har gennemført forslaget om læreplaner, hvor staten skal fastsætte, hvad børn skal lege med og skal lære i børnehaverne osv., lige fra de er 6 måneder, har jeg svært ved at se, hvorfor man ikke samtidig kan fastsætte, hvad de som minimum skal have ret til med hensyn til luft og lys osv.
Men det er klart, at det bl.a. vil være den pædagogiske udvikling i dagtilbuddene, vi vil have for øje, og vi vil også have udviklingen af det fysiske miljø i dagtilbuddene for øje.
Det er i høj grad nogle hovedtemaer, som vi vil fokusere på. Med hensyn til læreplanerne synes jeg måske nok, at fru Line Barfod overdriver lidt, når hun siger, at vi nærmest har fastsat, hvad børn fra en meget tidlig alder overhovedet skal lege med.
Læreplanerne er jo i virkeligheden en meget bred tematisering af nogle emner, som man altså synes at man skal arbejde videre med og tage stilling til i daginstitutionerne, netop for at vi er sikre på, at det, der sker i daginstitutionerne, har et formål, at man har tænkt over, hvilken udvikling børnene skal gennemgå, når de er i dagtilbuddene.
Jeg synes da egentlig, at alle skulle være glade for, at vi interesserer os for at kvalificere det, der sker i dagtilbuddene.